stanford-oval/wikipedia huggingface dataset:
กรมศุลกากร
หน่วยงานในสังกัด > ด่านศุลกากร

ด่านศุลกากร ในสังกัดกรมศุลกากรมีจำนวนทั้งสิ้น 47 ด่าน ดังนี้
สำนักงานศุลกากรภาคที่ 1 มีด่านศุลกากร จำนวน 8 ด่าน ได้แก่ คลองใหญ่ จันทบุรี ชุมพร ประจวบคีรีขันธ์  แม่กลอง ระนอง สังขละบุรี และอรัญประเทศ
สำนักงานศุลกากรภาคที่ 2 มีด่านศุลกากร จำนวน 10 ด่าน ได้แก่ ท่าลี่ เชียงคาน หนองคาย บึงกาฬ นครพนม มุกดาหาร เขมราฐ ช่องเม็ก ช่องสะงำ และช่องจอม
สำนักงานศุลกากรภาคที่ 3 มีด่านศุลกากร จำนวน 9 ด่าน ได้แก่ แม่สาย เชียงแสน เชียงของ ทุ่งช้าง แม่สอด แม่สะเรียง ท่าอากาศยานเชียงใหม่ แม่ฮ่องสอน และเชียงดาว
สำนักงานศุลกากรภาคที่ 4 มีด่านศุลกากร จำนวน 12 ด่าน ได้แก่ วังประจัน สตูล ปาดังเบซาร์ สะเดา บ้านประกอบ เบตง บูเก๊ะดา สุไหงโก-ลก ตากใบ ปัตตานี ท่าอากาศยานหาดใหญ่ และสงขลา
สำนักงานศุลกากรภาคที่ 5 มีด่านศุลกากร จำนวน 8 ด่าน ได้แก่ บ้านดอน เกาะสมุย สิชล นครศรีธรรมราช กระบี่ ภูเก็ต ท่าอากาศยานภูเก็ต และกันตัง
อธิบดีกรมศุลกากร

บทความหลัก: รายพระนามและรายนามอธิบดีกรมศุลกากร
ดูเพิ่ม

สโมสรฟุตบอลคัสตอม ยูไนเต็ด
แหล่งข้อมูลอื่น

เว็บไซต์กรมศุลกากร
งานราชการ ติดต่อกรมศุลกากร นำเข้า-ส่งออก
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการคลัง |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสรรพากร  กรมธนารักษ์  กรมศุลกากร  กรมสรรพสามิต  กรมบัญชีกลาง  สำนักงานเศรษฐกิจการคลัง  สำนักงานคณะกรรมการนโยบายรัฐวิสาหกิจ  สำนักงานบริหารหนี้สาธารณะ  |  |
| รัฐวิสาหกิจ |  สำนักงานสลากกินแบ่งรัฐบาล  การยาสูบแห่งประเทศไทย  ธนาคารออมสิน  ธนาคารอาคารสงเคราะห์  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารอิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  โรงงานไพ่ กรมสรรพสามิต  องค์การสุรา กรมสรรพสามิต  บริษัท สหโรงแรมไทยและการท่องเที่ยว จำกัด  บริษัท ธนารักษ์พัฒนาสินทรัพย์ จำกัด  |  |
| องค์การมหาชน |  สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)  |  |
| หน่วยงานอิสระ |  กองทุนบำเหน็จบำนาญข้าราชการ  กองทุนเงินให้กู้ยืมเพื่อการศึกษา  บรรษัทบริหารสินทรัพย์ไทย  บริษัท บริหารสินทรัพย์ กรุงเทพพาณิชย์ จำกัด (มหาชน)  บริษัท ทิพยประกันภัย จำกัด (มหาชน)  ธนาคารกรุงไทย จำกัด (มหาชน)  |  |
 หมวดหมู่
"หอรัษฎากรพิพัฒน์" ในพระบรมมหาราชวัง ปัจจุบันปรับปรุงเป็นพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กลีเซอรอล

Chemical compound
กลีเซอรอล (อังกฤษ: glycerol) หรือ กลีเซอรีน (glycerine, glycerin) เป็นสารประกอบอินทรีย์ที่มีสูตรเคมีคือ C3H8O3 ลักษณะเป็นของเหลวหนืดไม่มีสี ไม่มีกลิ่น รสหวาน มีน้ำหนักโมเลกุล 92.1 g/mol และระดับความไวไฟ 1 ตาม NFPA 704 หรือต้องให้ความร้อนสูงก่อนจึงจะลุกติดไฟ กลีเซอรอลถูกสกัดครั้งแรกในปี ค.ศ. 1783 โดยคาร์ล วิลเฮ็ล์ม เชเลอ นักเคมีชาวสวีเดน และตั้งชื่อโดยมีแชล-เออแฌน เชฟเริล นักเคมีชาวฝรั่งเศสในปี ค.ศ. 1811
กลีเซอรอลเป็นสารพอลิออลชนิดน้ำตาลแอลกอฮอล์ที่มีอะตอมคาร์บอนเป็นแกนกลาง 3 อะตอม และเป็นโปรไครัล หรือสารที่โครงสร้างสามารถพัฒนาเป็นไครัลได้ การผลิตกลีเซอรอลมักได้จากไตรกลีเซอไรด์จากพืชและสัตว์ ทำปฏิกิริยาซาปอนิฟิเคชัน (saponification) กับโซเดียมไฮดรอกไซด์ ได้สบู่และกลีเซอรอล นอกจากนี้ยังสามารถสังเคราะห์ได้จากโพรพีลีนที่ทำปฏิกิริยาจนได้เอพิคลอโรไฮดริน และถูกไฮโดรไลซ์จนได้กลีเซอรอล ในร่างกายใช้กลีเซอรอลเป็นสารตั้งต้นในการสังเคราะห์ไตรกลีเซอไรด์และฟอสโฟลิพิด เมื่อร่างกายใช้ไขมันเป็นแหล่งพลังงาน จะดึงกลีเซอรอลจากเนื้อเยื่อไขมันแล้วเปลี่ยนเป็นกลูโคสผ่านกระบวนการสร้างกลูโคสก่อนจะเข้าสู่กระแสเลือด
กลีเซอรอลมีคุณสมบัติเป็นไฮโกรสโคปิก (hygroscopic) หรือสารที่สามารถดูดซึมหรือดูดซับความชื้นจากอากาศ จึงผสมเข้ากับน้ำได้ นอกจากนี้ยังละลายในแอซีโทนได้เล็กน้อย แต่ไม่ละลายในคลอโรฟอร์ม
กลีเซอรอลเป็นสารที่มีพิษน้อย คือมีแอลดี 50 ในหนู (ทางปาก) อยู่ที่ 12600 mg/kg กลีเซอรอลใช้เป็นตัวทำละลาย วัตถุให้ความหวานทดแทนน้ำตาล และวัตถุกันเสียในอาหาร โดยมีเลขอีคือ E422 นอกจากนี้ยังมีฤทธิ์ต้านจุลชีพและไวรัส จึงใช้รักษาบาดแผลและเป็นยาระบาย รวมถึงเป็นสารหล่อลื่นและสารกักเก็บความชุ่มชื้นในเครื่องสำอาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กลีเซอรอล
"Glycerol". New World Encyclopedia.
หลวงอาสาสำแดง (แตง)

| หลวงอาสาสำแดง (แตง สุจริตกุล) |
| --- | --- |

เกิด: แตง พ.ศ. 2320 อาณาจักรธนบุรี
เสียชีวิต: พ.ศ. 2395 ประเทศสยาม
มีชื่อเสียงจาก: ต้นราชินิกุลสุจริตกุล
คู่สมรส: ท้าวสุจริตธำรง
บุตร: • เจ้าพระยาสิริรัตนมนตรี • ท้าววนิดาพิจาริณี  • สมเด็จพระปิยมาวดี ศรีพัชรินทรมาตา  • พระยาราชภักดี  • นายรองพันธ์  • ปุก สุจริตกุล • เหมือน สุจริตกุล  • สุด สุจริตกุล
บิดามารดา: พระยาจินดารังสรรค์ (บิดา)
ญาติ: เจ้าพระยาชำนาญบริรักษ์ (ปู่)
ตรานาคพันแตง ประจำราชินิกูลสุจริตกุล
หลวงอาสาสำแดง นามเดิม แตง (พ.ศ. 2320 — พ.ศ. 2395) เป็นพระชนก (พ่อ) ในสมเด็จพระปิยมาวดี ศรีพัชรินทรมาตา (เจ้าคุณจอมมารดาเปี่ยมในรัชกาลที่ 4) และเป็นขรัวตาในพระอัครมเหสีในรัชกาลที่ 5  ถึง 3 พระองค์คือ สมเด็จพระนางเจ้าสุนันทากุมารีรัตน์ พระบรมราชเทวี, สมเด็จพระศรีสวรินทิราบรมราชเทวี พระพันวัสสาอัยยิกาเจ้า และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระปัยกา (ทวด) ในพระบาทสมเด็จพระมงกุฎเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว และเป็นพระบิดาของพระปียกา (เทียด) ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทรและพระบาทสมเด็จพระมหาภูมิพลอดุลยเดชมหาราช บรมนาถบพิตร
ประวัติ

หลวงอาสาสำแดง มีนามเดิมว่า แตง เกิดเมื่อปี พ.ศ. 2320 เป็นบุตรพระยาจินดารังสรรค์ (แก้วแขก) ต้นสกุลนรรัตน์ เป็นหลานปู่เจ้าพระยาชำนาญบริรักษ์ (อู่) ในแผ่นดินสมเด็จพระเจ้าอยู่หัวบรมโกศ และสืบเชื้อสายจากมาแต่พระมหาราชครู พระราชปุโรหิตาจารย์ราชสุภาวดีศรีบรมหงส์ องค์ปุริโสดมพรหมญาณวิบุลสิลสุจริต วิวิทธเวทยพรหมพุทธาจารย์ปุโรหิต (พราหมณ์ศิริวัฒนะ) ราชปุโรหิตในสมเด็จพระนารายณ์มหาราช
เมื่อท่านเติบใหญ่ขึ้น ท่านบิดาได้ฝากตัวให้รับราชการในแผ่นดินพระบาทสมเด็จพระพุทธเลิศหล้านภาลัย ท่านรับราชการจนมีความชอบ จนได้รับพระราชทานบรรดาศักดิ์สุดท้ายที่หลวงอาสาสำแดง
เมื่อปี พ.ศ. 2367 พระบาทสมเด็จพระพุทธเลิศหล้านภาลัยเสด็จสวรรคต หลวงอาสาสำแดง (แตง) ได้ลาออกจากราชการ เพื่อเป็นอุปัฏฐากพระบาทสมเด็จพระจอมเกล้าเจ้าอยู่หัวที่เสด็จทรงผนวช โดยท่านทำหน้าที่ควบคุมเรือพระที่นั่งไม่ว่าเสด็จไปที่ใดก็ตาม ท่านเป็นอุปัฏฐากมาตลอดที่เจ้าฟ้าวชิรญาณภิขุทรงดำรงสมณเพศ
จนกระทั่งพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติต่อจากพระบรมเชษฐาธิราช พระบาทสมเด็จพระจอมเกล้าเจ้าอยู่หัว จึงทรงพระกรุณาโปรดเกล้าฯ ให้รับราชการเป็นเจ้ากรมเรือต้นซ้าย
ครอบครัว

หลวงอาสาสำแดง (แตง) สมรสกับคุณนาค ธิดาของบิดาเป็นคหบดีเชื้อสายจีนแห่งปากน้ำโพ นครสวรรค์ และได้ตั้งนิวาสสถานบนถนนตีทอง ข้างวัดสุทัศน์เทพวราราม
หลวงอาสาสำแดงมีบุตรธิดากับท้าวสุจริตธำรง (นาค) รวม 9 คนตามลำดับอายุได้แก่
ธิดาคนโตไม่ปรากฏนาม (ถึงแก่กรรมเมื่อยังเยาว์)
ธิดาคนรองไม่ปรากฏนาม (ถึงแก่กรรมเมื่อยังเยาว์)
เจ้าพระยาสิริรัตนมนตรี (หงส์ สุจริตกุล) มีบุตรธิดา 16 คน ที่สำคัญคือ หม่อมใหญ่ เทวกุล ณ อยุธยา ในสมเด็จพระเจ้าบรมวงศ์เธอ กรมพระยาเทวะวงศ์วโรปการ)
ท้าววนิดาพิจาริณี (เหม สุจริตกุล) (ถึงแก่กรรม 10 สิงหาคม พ.ศ. 2464)
สมเด็จพระปิยมาวดี ศรีพัชรินทรมาตา (เจ้าคุณจอมมารดาเปี่ยม) ถวายตัวเป็นบาทจาริกาในพระบาทสมเด็จพระจอมเกล้าเจ้าอยู่หัว และเป็นพระราชมารดา/พระมารดาของ
พระเจ้าบรมวงศ์เธอ พระองค์เจ้าอุณากรรณอนันตนรไชย
สมเด็จพระเจ้าบรมวงศ์เธอ กรมพระยาเทวะวงศ์วโรปการ
สมเด็จพระนางเจ้าสุนันทากุมารีรัตน์ พระบรมราชเทวี
สมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จพระศรีพัชรินทราบรมราชินีนาถ พระบรมราชชนนีพันปีหลวง
สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระยาราชภักดี (โค สุจริตกุล) มีบุตรธิดาคือ
เจ้าพระยาสุธรรมมนตรี (ปลื้ม สุจริตกุล) ซึ่งเป็นพระบิดาของสมเด็จพระนางเจ้าอินทรศักดิศจี พระวรราชชายา และพระสุจริตสุดา พระสนมในพระบาทสมเด็จพระมงกุฎเกล้าเจ้าอยู่หัว
ท้าววนิดาพิจาริณี (เจ้าจอมเพิ่ม ในรัชกาลที่ 5)
นายรองพันธ์ (หล่อ สุจริตกุล)
ปุก สุจริตกุล (ถึงแก่กรรมแต่ยังเยาว์)
เหมือน สุจริตกุล (ถึงแก่กรรมแต่ยังเยาว์)
นอกจากนี้ยังมีบุตรธิดากับภรรยาอื่น แต่ที่มีปรากฏนามคือธิดาคนหนึ่งชื่อว่า สุด หรือรู้จักในนาม ขรัวนายสุด ซึ่งท้าวสุจริตธำรง (นาค) ได้รับอุปการะมาแต่เยาว์วัยโดยเลี้ยงคู่มากับเจ้าพระยาสิริรัตนมนตรี (หงส์ สุจริตกุล) ภายหลังคุณสุดได้ติดตามสมเด็จพระปิยมาวดี ศรีพัชรินทรมาตา ซึ่งมีศักดิ์เป็นน้องสาวเข้าไปอยู่ในพระบรมมหาราชวัง เพื่อช่วยอภิบาลพระราชโอรส-พระราชธิดาที่ยังทรงพระเยาว์อีกด้วย
ถึงแก่กรรมและพระมหากรุณาธิคุณต่อครอบครัว

หลวงอาสาสำแดง (แตง) ถึงแก่กรรมอย่างสงบเมื่อปี พ.ศ. 2395 อันเป็นปีที่ 1 ของรัชสมัยพระบาทสมเด็จพระจอมเกล้าเจ้าอยู่หัว สิริอายุได้ 75 ปี
ภายหลังจากที่หลวงอาสาสำแดง (แตง) ถึงแก่กรรม พระบาทสมเด็จพระจอมเกล้าเจ้าอยู่หัวทรงมีพระเมตตาต่อครอบครัวของคุณหลวง จึงทรงพระกรุณาโปรดเกล้าฯ ให้คุณนาคเข้ารับราชการโดยรับพระราชทานบรรดาศักดิ์ที่ ท้าวทองพยศ นายวิเสทกลางสำรับหวาน พร้อมรับพระราชทานเบี้ยหวัด 2 ชั่ง และโปรดเกล้าฯ ให้ควบคุมเลกวัดสุทัศน์เทพวรารามอีกด้วย และทรงอุปถัมภ์บุตรธิดาของคุณหลวงทุกคน
ซึ่งต่อมาเมื่อท้าวทองพยศ (นาค) ถึงแก่อนิจกรรมเมื่อ พ.ศ. 2434 พระบาทสมเด็จพระจุลจอมเกล้าเจ้าอยู่หัวทรงมีพระกรุณาโปรดเกล้าฯ ให้เลื่อนตำแหน่งขึ้นเป็น ท้าวสุจริตธำรง มีบรรดาศักดิ์เสมอด้วยท้าวสนองพระโอษฐ์ ถือศักดินา 1000 และโปรดฯ พระราชทานหีบหมากทองคำใหญ่ จำหลักเชิงชายเครื่องในพร้อมสำรับ 1, กาทองคำจำหลักเชิงชาย 1,หีบหมากทองคำเล็กจำหลักสรรพางค์ 1, โต๊ะเงินคู่ 1 แลพระราชทานโกศรองศพเพิ่มขึ้นเป็นเกียรติยศ ในฐานะพระประยูรญาติชั้นผู้ใหญ่ ในสมเด็จพระนางเจ้าพระบรมราชเทวี พระนางเจ้าพระวรราชเทวี และสมเด็จพระบรมโอรสาธิราชสยามมกุฎราชกุมาร (พระยศขณะนั้น)
และหลวงอาสาสำแดง (แตง) ถือเป็นบรรพบุรุษของราชินีกุลสุจริตกุล
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดชลบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
| ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดชลบุรี> ± |
| --- | --- | --- | --- | --- | --- |
|  | เอกภาพ   | เสาวลักษณ์ สุริยาทิพย์ (5)* | 74,678 |  |  |
|  | ชาติพัฒนา (พ.ศ. 2535)   | วิทยา คุณปลื้ม (3) | 73,086 |  |  |
|  | เอกภาพ   | คณิน บุญสุวรรณ (4)✔ | 68,811 |  |  |
|  | ชาติพัฒนา (พ.ศ. 2535)   | เทอดธรรม อัมราลิขิต (1)* | 65,876 |  |  |
|  | ชาติพัฒนา (พ.ศ. 2535)   | สง่า ธนสงวนวงศ์ (2)* | 63,441 |  |  |
|  | เอกภาพ   | ประมวล เอมเปีย (6) | 61,691 |  |  |
|  | มวลชน   | ปริญญา โกมลวัฒนะ (7) | 684 |  |  |
|  | มวลชน   | ณรงค์ พงษ์หัสบรรรณ์ (9) | 394 |  |  |
|  | มวลชน   | พิเชษฐ์ รุ่งโรจน์ (8) | 391 |  |  |
|  | กิจสังคม  | ประดิษฐ์ ใจรัก (10) | 177 |  |  |
|  | กิจสังคม  | พืทักษ์ บัวทอง (11) | 138 |  |  |
|  | กิจสังคม  | สุรพล อ่ำสุวรรณ (12) | 130 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เอกภาพ   รักษาที่นั่ง
: ชาติพัฒนา (พ.ศ. 2535)   ได้ที่นั่งจาก สามัคคีธรรม  
: เอกภาพ   ได้ที่นั่งจาก สามัคคีธรรม
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
| ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> % | ผลการเลือกตั้งสมาชิกสภาผู้แทนราษฎร เขต 2 จังหวัดชลบุรี> ± |
| --- | --- | --- | --- | --- | --- |
|  | เอกภาพ   | อุทัย พิมพ์ใจชน (4)* | 84,920 |  |  |
|  | ชาติพัฒนา (พ.ศ. 2535)   | สนธยา คุณปลื้ม (3)* | 66,786 |  |  |
|  | เอกภาพ   | ธงชัย พิมพ์สกุล (5) | 55,634 |  |  |
|  | ชาติพัฒนา (พ.ศ. 2535)   | จรูญ งามพิเชษฐ์ (1)* | 54,754 |  |  |
|  | เอกภาพ   | นาวาเอก ผล คชา (6) | 50,988 |  |  |
|  | ชาติพัฒนา (พ.ศ. 2535)   | สุรสิทธิ์ นิธิวุฒิวรรักษ์ (2) | 50,432 |  |  |
|  | เสรีธรรม (พ.ศ. 2535)   | สมชาย ศรีสุนทรโวหาร (9) | 9,969 |  |  |
|  | เสรีธรรม (พ.ศ. 2535)   | ชูเกียรติ สุมา (7) | 1,140 |  |  |
|  | เสรีธรรม (พ.ศ. 2535)   | สุชาดา ชูเกียรติโรจน์ (8) | 1,018 |  |  |
|  | ประชากรไทย  | สวง ผึ่งฉาย (13) | 533 |  |  |
|  | ประชากรไทย  | วรนุช ผึ่งฉาย (15) | 526 |  |  |
|  | ประชากรไทย  | สมภักตร์ เสาหัส (14) | 424 |  |  |
|  | มวลชน   | สุรพล จิตเจือจุน (12) | 269 |  |  |
|  | มวลชน   | บุญชู โตเจริญ (10) | 195 |  |  |
|  | กิจสังคม  | สมชาย ใจรัก (18) | 165 |  |  |
|  | มวลชน   | ระเบียบ เจริญภัณฑ์ (11) | 159 |  |  |
|  | กิจสังคม  | มนัส เจริญสุข (17) | 152 |  |  |
|  | กิจสังคม  | ชัยยา บัวทอง (16) | 121 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เอกภาพ   รักษาที่นั่ง
: ชาติพัฒนา (พ.ศ. 2535)   ได้ที่นั่งจาก สามัคคีธรรม  
: เอกภาพ   ได้ที่นั่งจาก สามัคคีธรรม
ดูเพิ่ม

จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
กวาวเครือขาว

| กวาวเครือขาว |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Pueraria
สปีชีส์:: P.  candollei
ชื่อทวินาม
Pueraria candollei 

กวาวเครือขาว ชื่อวิทยาศาสตร์: Pueraria candollei Graham ex Benth. var mirifica เป็นพืชในวงศ์  Leguminosae ชื่ออื่นๆ ได้แก่ กวาวเครือ ทองเครือ ทองกวาว ตานจอมทอง จอมทอง กวาวหัว เป็นพืชลงหัว หัวใต้ดิน กลม มีหลายขนาด หัวที่มีอายุมากมีขนาดใหญ่ ที่เปลือก เมื่อเอามีดปาดจะมียางสีขาวคล้ายน้ำนม เนื้อในสีขาวคล้ายมันแกว เนื้อจะเปราะ มีเส้นมาก หัวที่ยังเล็ก เนื้อในจะละเอียด มีน้ำมาก
สรรพคุณ

กวาวเครือขาวมีฤทธิ์เป็นยาสมุนไพร หัว บำรุงเนื้อหนังให้เต่งตึง แก้ปวดเมื่อยตามร่างกาย แก้อ่อนเพลีย ผอมแห้ง นอนไม่หลับ มีฮอร์โมนเพศหญิงสูง ทาหรือรับประทานทำให้เต้านมขยายตัว เส้นผมดกดำ เพิ่มเส้นผม เป็นยาปรับรอบเดือน บำรุงความกำหนัด บำรุงอวัยวะสืบพันธุ์ให้เจริญ แก้โรคตาฟาง ต้อกระจก ทำให้ความจำดี บำรุงโลหิต กินได้นอนหลับ ผิวหนังเต่งตึงมีน้ำมีนวล ถ้ารับประทานเกินขนาดจะเป็นอันตรายได้ ทำให้มีอาการมึนเมา คลื่นไส้อาเจียน อาจทำให้แท้งบุตรได้ เปลือกเถา แก้พิษงู ในพม่าใช้ หัว เป็นยาอายุวัฒนะของทั้งหญิงและชาย แต่ไม่เหมาะกับคนหนุ่มสาว โดยเฉพาะหญิงวัยเจริญพันธุ์
กวาวเครือขาวเป็นพืชที่มีความเป็นพิษ ยับยั้งการเกี้ยวพาราสี การผสมพันธุ์และการเจริญของอัณฑะในนกพิราบเพศผู้ ยับยั้งการเจริญของฟอลลิเคิลในนกพิราบตัวเมีย ยับยั้งการให้นมของหนูที่กำลังให้นม โดยไปยับยั้งการเจริญของต่อมน้ำนม และการสร้างน้ำนม มีผลป้องกันการตั้งครรภ์ เมื่อให้หนูกินในช่วงตั้งท้องวันที่ 1-10 ติดต่อกัน หรือให้กินในช่วงที่มีการเคลื่อนย้ายของตัวอ่อน หนูจะแท้งลูก  เมื่อให้ในหนูที่ตัดรังไข่ออก กินกวาวเครือพบว่าน้ำหนักของมดลูกและปริมาณของเหลวในมดลูกเพิ่มขึ้น เช่นเดียวกับที่พบในหนูที่ได้รับ ethinyl estradiol
จาง จั้วหลิน
เชิงอรรถ > บรรณานุกรม

Boorman, Howard L. (1967). Biographical Dictionary of Republican China, Volume 1 (ภาษาอังกฤษ). Columbia University Press. p. 471. ISBN 9780231089586.
Ch'i, Hsi-sheng (1976). Warlord Politics in China, 1916-1928 (ภาษาอังกฤษ). Stanford University Press. p. 282. ISBN 9780804708944.
Dull, Paul S. (1952). "The Assassination of Chang Tso-Lin". The Far Eastern Quarterly. 11 (4): 453-463.
Fairbank, John King; Twitchett, Denis (1983). The Cambridge History of China: Republican China 1912-1949, Part 1 (ภาษาอังกฤษ). Cambridge University Press. ISBN 9780521235419.
Li, Jiannong (1956). The Political History of China, 1840-1928 (ภาษาอังกฤษ). Stanford University Press. p. 545. ISBN 9780804706025.
McCormack, Gavan (1977). Chang Tso-lin in northeast China, 1911-1928 : China, Japan, and the Manchurian idea (ภาษาอังกฤษ). Stanford University Press. p. 334. ISBN 9780804709453.
Mitter, Rana (2000). The Manchurian Myth: Nationalism, Resistance, and Collaboration in Modern China (ภาษาอังกฤษ). University of California Press. p. 295. ISBN 9780520221116.
Nathan, Andrew (1998). Peking Politics 1918-1923: Factionalism and the Failure of Constitutionalism (ภาษาอังกฤษ). Center for Chinese Studies. p. 320. ISBN 9780892641314.
Pye, Lucian W. (1971). Warlord Politics: Conflict and Coalition in the Modernization of Republican China (ภาษาอังกฤษ). Praeger. p. 224. คลังข้อมูลเก่าเก็บจากแหล่งเดิมเมื่อ 4 มกราคม 2015. สืบค้นเมื่อ 3 มกราคม 2015.
Wou, Odorik Y. K. (1978). Militarism in modern China. The career of Wu P’ei-Fu, 1916-1939 (ภาษาอังกฤษ). Australian National University Press. p. 349. ISBN 0708108326.
Yoshihashi, Takehiko (1963). Conspiracy at Mukden : the rise of the Japanese military (ภาษาอังกฤษ). Yale University Press. p. 274. OCLC 258717.
Young, John W. (1972). "The Hara Cabinet and Chang Tso-lin, 1920-1". Monumenta Nipponica. 27 (2): 125-142.
แหล่งข้อมูลอื่น

กฤตภาคจากหนังสือพิมพ์เกี่ยวกับ จาง จั้วหลิน ในหอจดหมายเหตุข่าวสารคริสต์ศตวรรษที่ 20 ของ ZBW
| ก่อนหน้า |  | จาง จั้วหลิน |  | ถัดไป |
| --- | --- | --- | --- | --- |
| กู้ เหวย์จฺวิน รักษาการประธานาธิบดี |  | จอมพลสูงสุดแห่งรัฐบาลทหารจีน เทียบเท่าประธานาธิบดีสาธารณรัฐจีน  (18 มิถุนายน ค.ศ. 1927 – 4 มิถุนายน ค.ศ. 1928) |  | ถาน หยานไข่ ในฐานะหัวหน้ารัฐบาลคณะชาติ |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  ออสเตรเลีย  เกาหลี  เนเธอร์แลนด์  โปแลนด์ 
ศิลปิน:  KulturNav 
ประชาชน:  Trove
Aspergillus fumigatus

| Aspergillus fumigatus |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: เห็ดรา 
หมวด:: แอสโกไมโคตา 
ชั้น:: Eurotiomycetes 
อันดับ:: Eurotiales 
วงศ์:: Aspergillaceae 
สกุล:: Aspergillus  Fresenius 1863
สปีชีส์:: Aspergillus fumigatus
ชื่อทวินาม
Aspergillus fumigatus Fresenius 1863

ชื่อพ้อง
 Neosartorya fumigata O'Gorman, Fuller & Dyer 2008
Aspergillus fumigatus เป็นเชื้อราชนิดหนึ่งในสกุล Aspergillus และเป็นหนึ่งในเชื้อรา Aspergillus ที่พบบ่อยที่สุดที่ก่อให้เกิดโรคในบุคคลที่มีภาวะภูมิคุ้มกันบกพร่อง
เชื้อรา Aspergillus fumigatus ซึ่งเป็นผู้ย่อยสลายซากที่พบได้ทั่วไปในธรรมชาติ มักพบในดินและวัสดุอินทรีย์ที่กำลังย่อยสลาย เช่น กองปุ๋ยหมัก ซึ่งมีบทบาทสำคัญในการหมุนเวียนคาร์บอนและไนโตรเจน โคโลนีของเชื้อราสร้างขึ้นจากโคนิดิโอฟอร์ซึ่งเป็นโคนิเดียขนาดเล็กสีเทา-เขียวนับพัน (2–3 ไมโครเมตร) ซึ่งสามารถฟุ้งกระจายในอากาศได้ง่าย เป็นเวลาหลายปีที่ A. fumigatus ถูกคิดว่าสืบพันธุ์แบบไม่อาศัยเพศเท่านั้น เนื่องจากไม่เคยมีการสังเกตเห็นการผสมพันธุ์หรือไมโอซิส และในปี ค.ศ. 2008 ได้มีการแสดงให้เห็นว่า A. fumigatus มีวัฏจักรการสืบพันธุ์แบบอาศัยเพศที่ทำงานได้อย่างสมบูรณ์ ซึ่งเป็นเวลากว่า 145 ปีหลังจากที่ Fresenius อธิบายลักษณะของมันเป็นครั้งแรก แม้ว่า A. fumigatus จะพบในพื้นที่ที่มีสภาพภูมิอากาศและสิ่งแวดล้อมที่แตกต่างกันอย่างมาก แต่กลับแสดงความแปรผันทางพันธุกรรมในระดับต่ำ และขาดการแบ่งแยกทางพันธุกรรมของประชากรในระดับโลก ฉะนั้น ความสามารถในการสืบพันธุ์แบบอาศัยเพศจึงยังคงอยู่ แม้ว่าจะมีการเปลี่ยนแปลงทางพันธุกรรมเพียงเล็กน้อย
เชื้อราสามารถเจริญเติบโตได้ที่อุณหภูมิ 37 °C หรือ 99 °F (อุณหภูมิร่างกายปกติของมนุษย์) และสามารถเจริญเติบโตได้ในอุณหภูมิที่สูงถึง 50 °C หรือ 122 °F โดยที่โคนิเดียจะสามารถอยู่รอดที่อุณหภูมิ 70 °C หรือ 158 °F—สภาวะที่พบได้บ่อยในกองปุ๋ยหมักที่เกิดความร้อนด้วยตัวเอง สปอร์ของเชื้อราพบได้ทั่วไปในบรรยากาศและทุกคนจะสูดสปอร์เข้าไปประมาณหลายร้อยสปอร์ทุกวัน ซึ่งโดยทั่วไป ระบบภูมิคุ้มกันในบุคคลที่มีสุขภาพแข็งแรงจะกำจัดสปอร์เหล่านี้ได้อย่างรวดเร็ว ในบุคคลที่มีภูมิคุ้มกันบกพร่อง เช่น ผู้รับการปลูกถ่ายอวัยวะ และผู้ป่วยโรคเอดส์หรือมะเร็งเม็ดเลือดขาว เชื้อราจะมีแนวโน้มที่จะก่อโรคมากขึ้น โดยเข้าไปควบคุมการป้องกันของร่างกายที่อ่อนแอลง และทำให้เกิดโรคต่าง ๆ มากมาย โดยทั่วไปเรียกว่าโรคแอสเปอร์จิลโลซิส เนื่องจากการใช้ยากดภูมิคุ้มกันในการรักษาโรคของมนุษย์เพิ่มขึ้นเมื่อไม่นานมานี้ มีการประเมินว่า A. fumigatus อาจเป็นสาเหตุของการเสียชีวิตมากกว่า 600,000 รายต่อปี  โดยมีอัตราการเสียชีวิตอยู่ระหว่างร้อยละ 25 ถึง 90 มีการตั้งสมมติฐานเกี่ยวกับ ปัจจัยที่มีผลต่อความรุนแรงหลายประการเพื่ออธิบายพฤติกรรมการฉวยโอกาสนี้
เมื่อมีการคัดกรองน้ำหมักของ A. fumigatus พบว่ามี อินโดลแอลคาลอยด์หลายชนิดที่มีคุณสมบัติต้านไมโทซิส สารประกอบที่น่าสนใจนั้นอยู่ในกลุ่มที่เรียกว่า ไตรโปรสตาติน (tryprostatins) โดยสไปโรไตรโปรสตาติน บี เป็นสารที่น่าสนใจเป็นพิเศษ เนื่องจากมีศักยภาพในการใช้เป็นยาต้านมะเร็ง
เชื้อรา Aspergillus fumigatus ที่เจริญเติบโตบนวัสดุก่อสร้างบางชนิดสามารถผลิตสารพิษไมโคทอกซิน ที่มีฤทธิ์ก่อกลายพันธุ์ต่อพันธุกรรมและทำลายเซลล์ เช่น ไกลโอทอกซิน
จีโนม

เชื้อรา Aspergillus fumigatus มีแฮพล็อยด์จีโนมที่มีความเสถียรจำนวน 29.4 ล้านคู่เบส ลำดับจีโนมของเชื้อราสามชนิดในสกุล Aspergillus—ชนิด Aspergillus fumigatus, Aspergillus nidulans และ Aspergillus oryzae ได้รับการตีพิมพ์ในวารสารเนเจอร์  ในเดือนธันวาคม ค.ศ. 2005
พยาธิกำเนิด

Aspergillus fumigatus เป็นสาเหตุที่พบได้บ่อยที่สุดของการติดเชื้อราในบุคคลที่มีภาวะภูมิคุ้มกันบกพร่อง ซึ่งรวมถึงผู้ป่วยที่ได้รับการรักษาด้วยยากดภูมิคุ้มกันสำหรับโรคภูมิต้านตนเองหรือโรคมะเร็ง, ผู้ป่วยที่ได้รับการปลูกถ่ายอวัยวะ และผู้ป่วยโรคเอดส์ A. fumigatus เป็นสาเหตุหลักของการติดเชื้อในปอดและถือเป็นสาเหตุหลักของการเจ็บป่วยและการเสียชีวิตในบุคคลเหล่านี้ นอกจากนี้ A. fumigatus ยังสามารถทำให้เกิดการติดเชื้อปอดเรื้อรัง, โรคภูมิแพ้จากโรคแอสเปอร์จิลโลซิสในปอด หรือโรคภูมิแพ้ในผู้ที่มีภูมิคุ้มกันปกติได้
พยาธิกำเนิด > การตอบสนองต่อภูมิคุ้มกันโดยกำเนิด

การสัมผัสสปอร์ในอากาศผ่านทางการหายใจเกิดขึ้นอย่างต่อเนื่อง เนื่องจากสปอร์กระจายอยู่ทั่วไปในสิ่งแวดล้อม อย่างไรก็ตาม ในบุคคลที่มีสุขภาพแข็งแรง ระบบภูมิคุ้มกันโดยกำเนิดถือเป็นอุปสรรคที่มีประสิทธิภาพในการป้องกันการติดเชื้อจาก A. fumigatus ซึ่งสปอร์จำนวนมากที่สูดดมเข้าไปจะถูกกำจัดออกด้วยการทำงานของเยื่อบุผิวทางเดินหายใจ เนื่องจากขนาดที่เล็กของสปอร์ เชื้อราหลายตัวจึงตกค้างในถุงลมปอด ซึ่งสปอร์จะมีปฏิกิริยากับเซลล์เยื่อบุผิวและเซลล์ตัวรับภูมิคุ้มกันโดยกำเนิด เซลล์เม็ดเลือดขาวชนิดแมคโครฟาจในถุงลมปอดจะกลืนกินและทำลายโคนิเดียภายในฟาโกโซม เซลล์เยื่อบุผิว โดยเฉพาะเซลล์นิวโมไซต์ชนิดที่ 2 จะทำการกลืนกินโคนิเดียด้วยเช่นกัน ซึ่งจะเคลื่อนที่ไปยังไลโซโซมที่ซึ่งโคนิเดียที่ถูกกลืนกินจะถูกทำลาย เซลล์ภูมิคุ้มกันแนวหน้าจะทำหน้าที่ดึงดูดนิวโทรฟิลและเซลล์อักเสบอื่น ๆ ผ่านการปลดปล่อยไซโตไคน์ และคีโมไคน์ที่ถูกกระตุ้นโดยการจับมอทิฟของเชื้อราเฉพาะเข้ากับตัวรับสัญญาณการจดจำเชื้อก่อโรค นิวโทรฟิลมีความสำคัญต่อการต้านทานการติดเชื้อแอสเปอร์จิลโลซิส ตามที่แสดงให้เห็นในบุคคลที่มีภาวะเม็ดเลือดขาวชนิดนิวโทรฟิลในเลือดต่ำ และสามารถกักเก็บทั้งโคนิเดียและเส้นใยรา (ไฮฟา) ผ่านกลไกเฉพาะที่ไม่ใช่การกลืนกิน เส้นใยเชื้อรามีขนาดใหญ่เกินกว่าจะถูกกลืนกินโดยเซลล์ได้ ดังนั้นความเสียหายที่เกิดจากการกระตุ้นนิโคตินาไมด์ อะดีนีน ไดนิวคลีโอไทด์ ฟอสเฟต ออกซิเดส (NADPH oxidase) ที่เกิดจากนิวโทรฟิลจึงเป็นกลไกป้องกันหลักของโฮสต์ต่อเส้นใย นอกเหนือจากกลไกการกำจัดผ่านเซลล์เหล่านี้แล้ว เปปไทด์ต้านจุลชีพที่หลั่งออกมาจากเยื่อบุทางเดินหายใจยังมีส่วนช่วยในการป้องกันร่างกายอีกด้วย เชื้อราและพอลิแซ็กคาไรด์ มีความสามารถในการควบคุมการทำงานของเซลล์เดนไดรต์ด้วยการส่งสัญญาณ วินต์-เบต้า-คาเทนิน เพื่อเหนี่ยวนำ PD-L1 และส่งเสริมการตอบสนองของเซลล์ T ควบคุม